ai4bharat/Pralekha huggingface dataset:
তথ্যওসম্প্রচারমন্ত্রক
পিআইবি কলকাতার আধিকারিক এবং কর্মচারীরা স্বচ্ছতা শপথ বাক্য পাঠ
কলকাতা, ২৭ সেপ্টেম্বর, ২০২৩
প্রেস ইনফরমেশন ব্যুরো  কলকাতার আধিকারিক এবং কর্মচারীরা আজ স্বচ্ছতা শপথ বাক্য পাঠ করেন। স্বচ্ছতা শপথ বাক্য পাঠের লক্ষ্য হল একে অপরকে স্বচ্ছতার প্রতি প্রতিশ্রুতিবদ্ধ করে তোলা, স্বচ্ছতার জন্য প্রতি বছর ১০০ ঘণ্টা করে সময় দেওয়া এবং নাগরিকদের মধ্যে স্বচ্ছ ভারত মিশনের বার্তা প্রচার করা।
২০২৩-এর ১৬ সেপ্টেম্বর থেকে ৩০ সেপ্টেম্বর পর্যন্ত স্বচ্ছতা পক্ষকাল পালিত হচ্ছে প্রত্যেক সরকারি দপ্তরে। এবছর আবাসন ও নগর বিষয়ক মন্ত্রক এবং জলশক্তি মন্ত্রক যৌথভাবে ‘স্বচ্ছতা হি সেবা’  প্রচারাভিযান  পালন করছে।
বিগত ৯ বছর ধরে স্বচ্ছ ভারত মিশন আবর্জনা মুক্ত ভারতের স্বপ্ন বাস্তবায়ন করার লক্ষ্যে সাধারণ মানুষের অংশগ্রহণ বিপুলভাবে সমর্থন করেছে। স্বচ্ছতার জন্য প্রধানমন্ত্রী শ্রী নরেন্দ্র মোদীর আহ্বানে সাড়া দিয়ে দেশের আম নাগরিক, গ্রাম পঞ্চায়েত, পৌরসংস্থা এবং বেসরকারি সংস্থাগুলি স্বচ্ছ ভারত নির্মাণে এগিয়ে এসেছে। প্রধানমন্ত্রী ১ অক্টোবর, ২০২৩-এ সকাল ১০টায় প্রকাশ্যস্থানে ‘এক তারিখ, এক ঘণ্টা, এক সাথ’ শীর্ষক গণ স্বচ্ছতা অভিযানে সামিল হওয়ার জন্য দেশবাসীর কাছে আবেদন রেখেছেন। ইতিমধ্যেই ১৩ কোটিরও বেশি নাগরিক স্বচ্ছতা পক্ষকাল – স্বচ্ছতা হি সেবা ২০২৩-এ যুক্ত হয়েছেন এবং ১৫ সেপ্টেম্বর থেকে শুরু হওয়া এবং ২ অক্টোবর ২০২৩ পর্যন্ত চলা স্বচ্ছ ভারত পক্ষকালে যোগ দিতে উৎসুক হয়েছেন।
PG/SSS/SS/SKD
(Visitor Counter : 19
সংস্কৃতিমন্ত্রক
জাদুঘর ও সাংস্কৃতিক স্থান উন্নয়ন  আজ ‘এ রে অফ জিনিয়াস' শীর্ষক স্বল্প দৈর্ঘ্যের চলচ্চিত্রের সূচনার মধ্য দিয়ে সত্যজিৎ রায়ের জন্ম শতবর্ষ উদযাপন শুরু করেছে
নতুন দিল্লি, ২মে, ২০২০
সত্যজিৎ রায়ের জন্ম শতবর্ষ উদযাপনের সূচনা উপলক্ষে আজ জাদুঘর ও সাংস্কৃতিক স্থান উন্নয়ন  ‘এ রে অফ জিনিয়াস' শীর্ষক স্বল্প দৈর্ঘ্যের চলচ্চিত্রের সূচনা করেছে।
চলচ্চিত্রটি অনলাইনে প্রকাশের সময়, ডিএমসিএসের প্রধান কার্যনির্বাহী কর্মকর্তা শ্রী রাঘভেন্দ্র সিং বলেছেন যে , চলচ্চিত্র নির্মাণে সত্যজিৎ রায়ের অসাধারণ দক্ষতার পাশাপাশি শিল্প, সাহিত্য, সংগীত এবং সাজসজ্জা ক্ষেত্রে তাঁর অসামান্য সাফল্যের চিত্র তুলে ধরা হয়েছে এখানে । এটি কলকাতা এবং মুম্বাইয়ের পেশাদার শিল্পীদের উদ্যোগে সত্যজিৎ রায় স্মৃতি সংরক্ষণ সংস্থা ও সন্দীপ রায়ের সহায়তায় পুরস্কারপ্রাপ্ত পরিচালক অনিরুদ্ধ রায় চৌধুরী এবং সম্পাদক অর্ঘ্য কমল মিত্র এই ছবিটি তৈরি করেছেন।নিমাই ঘোষের অসাধারণ ফটোগ্রাফ এই ছবিতে স্থান পেয়েছে , যেখানে তিন দশক ধরে এই মহান চলচ্চিত্র নির্মাতার কর্মক্ষেত্রের বিভিন্ন দিক ধরা পড়েছে। দিল্লী আর্ট গ্যালারী সহায়তায় এই ছবিগুলি পাওয়া গেছে।
তিনি আরও বলেছেন, “সত্যজিৎ রায় পথের পাঁচালী, চারুলতা,তিন কন্যা, সোনার কেল্লা এবং‘ অপু ত্রয়ী ’চলচ্চিত্রের মাধ্যমে আমাদের স্মৃতিতে এখানো বেঁচে আছেন। পথের পাঁচালী ভারতীয় চলচ্চিত্রকে বিশ্ব মঞ্চে পৌঁছে দিয়েছে।তিনি বলেছেন, কেন্দ্রীয় সংস্কৃতি মন্ত্রকের আওতাধীন জাদুঘর এবং সাংস্কৃতিক স্থান উন্নয়ন দফতর চলচ্চিত্র পরিচালক, লেখক এবং চিত্রকর হিসাবে সত্যজিৎ রায়ের মতো বহুমুখী প্রতিভার অধিকারী ব্যক্তিত্বকে শ্রদ্ধাঞ্জলি জানাতে ‘এ রে অফ জিনিয়াস' শীর্ষক স্বল্প দৈর্ঘ্যের চলচ্চিত্র উপস্থাপন করতে পেরে যথেষ্ট আনন্দিত। এই চলচ্চিত্র প্রদর্শনের মাধ্যমে সত্যজিৎ রায়ের জন্মশতবার্ষিকী উদযাপনের সূচনা হল বলে জানিয়েছেন শ্রী সিং।
এ উপলক্ষে, ডিএমসিএসের একটি অফিসিয়াল ফেসবুক পেজ এবং ইউটিউব চ্যানেলও চালু করা হয়েছে, যেখানে সত্যজিৎ রায়ের শতবর্ষ উদযাপনের সময় অন্যান্য কার্যক্রম তুলে ধরা হবে। ফেসবুক পেজটি -
https://www.facebook.com/A-Ray-of-Genius-Satyajit-Ray-Centenary-Celebrations-110004454032751/
ও
ইউ টিউব চ্যানেলটি-
https://www.youtube.com/channel/UC3fwhFWVAjAXV5-T7q76Aaw/?guided_help_flow=5
ট্যুইটারটি হল- https://twitter.com/a_dmcs
(CG/SS
প্রধানমন্ত্রীরদপ্তর
মাতৃভাষায় চিকিৎসা বিজ্ঞান শিক্ষা চালু হওয়াকে সাধুবাদ জানিয়েছেন প্রধানমন্ত্রী
নয়াদিল্লি, ১৬ অক্টোবর, ২০২২
প্রধানমন্ত্রী শ্রী নরেন্দ্র মোদী ভোপালে হিন্দিতে চিকিৎসা বিজ্ঞান শিক্ষা চালু হওয়াকে সাধুবাদ জানিয়েছেন। শ্রী মোদী একে ঐতিহাসিক আখ্যা দিয়ে বলেছেন, নিজেদের ভাষায় চিকিৎসা বিজ্ঞান শিক্ষালাভ করতে পেরে লক্ষ লক্ষ ছাত্রছাত্রী উপকৃত হবেন এবং দেশে তা সদর্থক পরিবর্তন নিয়ে আসবে। তিনি আরো বলেন, ছাত্রছাত্রীদের কাছে এটা অনেক সম্ভাবনার দরজা উন্মুক্ত করে দেবে।
কেন্দ্রীয় স্বরাষ্ট্র মন্ত্রী অমিত শাহ-এর একটি ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“চিকিৎসা বিজ্ঞান শিক্ষাক্ষেত্রে এই সূচনা দেশে এক বড় সদর্থক পরিবর্তন নিয়ে আসবে। লক্ষ লক্ষ ছাত্রছাত্রী নিজেদের ভাষায় চিকিৎসা বিজ্ঞান শিক্ষালাভ করতে পারবে এবং এরফলে তাদের জন্য অনেক নতুন সম্ভাবনার দরজা খুলে যাবে।”
PG/AB/NS
(
প্রধানমন্ত্রীরদপ্তর
রাজস্থানের ঝুনঝুনুতে এক মর্মান্তিক দুর্ঘটনায় বেশ কয়েকজনের জীবনহানিতে প্রধানমন্ত্রীর শোক প্রকাশ
প্রধানমন্ত্রীর জাতীয় ত্রাণ তহবিল থেকে এককালীন অনুদান সহায়তার ঘোষণা
নয়াদিল্লি, ১৯ এপ্রিল, ২০২২
প্রধানমন্ত্রী শ্রী নরেন্দ্র মোদী রাজস্থানের ঝুনঝুনুতে এক মর্মান্তিক দুর্ঘটনায় বেশ কয়েকজনের জীবনহানিতে গভীর শোক প্রকাশ করেছেন। প্রধানমন্ত্রীর জাতীয় ত্রাণ তহবিল থেকে এই দুর্ঘটনায় নিহতদের পরিবারের নিকট একজনকে এককালীন ২ লক্ষ টাকা এবং আহতদের ৫০ হাজার টাকা করে সাহায্য দেওয়ার কথা ঘোষণা করেছেন প্রধানমন্ত্রী।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, “ঝুনঝুনুতে মর্মান্তিক দুর্ঘটনায় অত্যন্ত ব্যথিত। শোকসন্তপ্ত পরিবারগুলির প্রতি সমবেদনা। আহতদের দ্রুত আরোগ্য কামনা করি।
দুর্ঘটনায় নিহতদের পরিবারের নিকট একজনকে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা এককালীন সহায়তা দেওয়া হবে। আহতদের ৫০ হাজার টাকা করে সাহায্য দেওয়া হবে : প্রধানমন্ত্রী @narendramodi।”
CG/BD/DM/
(
পরিবেশওঅরণ্যমন্ত্রক
খসড়া জাতীয় সম্পদ সাশ্রয় নীতি ২০১৯ – এর জন্য জনমত আহ্বানের সময়সীমা বৃদ্ধি
নয়াদিল্লি, ২৬ আগস্ট, ২০১৯
খসড়া জাতীয় সম্পদ সাশ্রয় নীতি ২০১৯ রূপায়ণের ক্ষেত্রে যে অগ্রগতি হয়েছে, তা স্বীকার করে নিয়ে কেন্দ্রীয় পরিবেশ, বন ও জলবায়ু পরিবর্তন মন্ত্রক সংশ্লিষ্ট নীতিটি সম্পর্কে জনমত জানানোর সময়সীমা আরও এক মাস অর্থাৎ আগামী ২৪শে সেপ্টেম্বর পর্যন্ত বাড়ানোর সিদ্ধান্ত নিয়েছে।
বৃহত্তর অর্থে জনস্বার্থের বিষয়টিকে বিবেচনায় রেখে খসড়া এই জাতীয় নীতির সুষ্ঠু ও নিয়মানুগ রূপায়ণে অগ্রাধিকার দিয়ে মন্ত্রক জনমত আহ্বানের সময়সীমা বৃদ্ধির সিদ্ধান্ত নিয়েছে। এর আগে মন্ত্রক খসড়া জাতীয় সম্পদ সাশ্রয় নীতি ২০১৯ গত ২৫শে জুলাই প্রকাশ করে। নীতিটি প্রকাশ করে মন্ত্রকের পক্ষ থেকে সরকারি-বেসরকারি প্রতিষ্ঠান, বিশেষজ্ঞ এবং সাধারণ মানুষ সহ সংশ্লিষ্ট সকলের কাছ থেকে মতামত ও পরামর্শ আহ্বান করা হয়।
খসড়া জাতীয় সম্পদ সাশ্রয় নীতিতে পরিবেশগত দিক থেকে সুস্থায়ী, সামঞ্জস্যপূর্ণ আর্থিক বিকাশ, সম্পদের সুরক্ষা, স্বাস্থ্যকর পরিবেশ  সহ জৈব বৈচিত্র্যে সমৃদ্ধ বাস্তুতন্ত্রের ভবিষ্যতের বিষয়টিকে অগ্রাধিকার দেওয়া হয়েছে। এই নীতির উদ্দেশ্য হ’ল – সুস্থায়ী উন্নয়নের লক্ষ্য পূরণে প্রাথমিক সম্পদের ব্যবহার কমিয়ে ‘স্থিতিশীল অবস্থায়’ নিয়ে আসা; দক্ষতার সঙ্গে সম্পদ ব্যবহারের মাধ্যমে অল্প সম্পদ কাজে লাগিয়ে অধিকতর মূল্যের সম্পদ সৃষ্টি করা; বর্জ্য পদার্থ হ্রাস; সম্পদের সুরক্ষায় গুরুত্ব দিয়ে কর্মসংস্থানের সুযোগ সৃষ্টি এবং পরিবেশের সুরক্ষা ও পরিবেশ অক্ষুণ্ন রাখতে উপযোগী ব্যবসায়িক মডেল প্রণয়ন করা ইত্যাদি।
জাতীয় খসড়া সম্পদ সাশ্রয় নীতি ২০১৯ মন্ত্রকের ওয়েবসাইট http://moef.gov.in/draft-national-resource-efficiency-policy2019 - এ দেওয়া রয়েছে।
CG/BD/SB
(Visitor Counter : 104
স্বরাষ্ট্র মন্ত্রক
সাইবার অপরাধ এবং সাইবার নিরাপত্তা বিষয়ে পদক্ষেপ
নয়াদিল্লি, ১৭ জুলাই, ২০১৯
সাইবার অপরাধ সম্পর্কে সচেতনতা বৃদ্ধি করতে কেন্দ্রীয় সরকার বেশ কিছু পদক্ষেপ নিয়েছে। এই ধরনের অপরাধের মোকাবিলা এবং দ্রুত তদন্ত করতে সতর্কতা জারি করেছে, পুলিশের দক্ষতা বৃদ্ধি করতে প্রশিক্ষণ দিয়েছে, বিচার ব্যবস্থা ঢেলে সাজানো হয়েছে, সাইবার ফরেন্সিক ব্যবস্থারও উন্নতিসাধন করা হয়েছে। সরকার, সাইবার অপরাধ সম্পর্কে জানাতে একটি অনলাইন পোর্টাল চালু করেছে। সেটি হল – www.cybercrime.gov.in। এতে শিশুদের নিয়ে অশ্লীল চিত্র, শিশুদের বিরুদ্ধে যৌন অপরাধ, গণ-ধর্ষণ অথবা অশ্লীল কোন বস্তু সম্পর্কে অভিযোগ জানানো যাবে। ইন্ডিয়ান সাইবার ক্রাইম কো-অর্ডিনেশন সেন্টার গঠনের জন্য কেন্দ্রীয় সরকার একটি কর্মসূচি চালু করেছে। এর কাজ হবে দেশে সাইবার অপরাধের বিষয়ে সার্বিক ব্যবস্থা নেওয়া।
ভারতীয় সংবিধান অনুসারে, পুলিশ এবং জন-আইন ব্যবস্থা রাজ্যের বিষয়। রাজ্য ও কেন্দ্রশাসিত অঞ্চলগুলির প্রাথমিকভাবে দায়িত্ব আইনি ব্যবস্থার মাধ্যমে অপরাধ দমন, তদন্ত এবং মামলা করা। সাইবার অপরাধে যুক্ত ব্যক্তিদের বিরুদ্ধে আইনি সংস্থান মাফিক তদন্তকারী সংস্থা আইনি ব্যবস্থা নিয়ে থাকে।
এছাড়াও, সরকার সাইবার নিরাপত্তা বজায় রাখতে অনেকগুলি পদক্ষেপ নিয়েছে। তার মধ্যে রয়েছে :
i. দেশের গুরুত্বপূর্ণ তথ্য পরিকাঠামো রক্ষায় ন্যাশনাল ক্রিটিক্যাল ইনফরমেশন ইনফ্রাস্ট্রাকচার প্রোটেকশন সেন্টার  গঠন।
ii. ডিজিটাল পরিষেবা দেয় এমন সংস্থাগুলিকে বলা হয়েছে সাইবার নিরাপত্তা সংক্রান্ত দ্রুত সিইআরটি-ইন-কে জানাতে।
iii. অশ্লীল বিষয়ের সম্প্রচারের খোঁজ এবং ঐ ধরনের সম্প্রচার বন্ধ করার জন্য সাইবার স্বচ্ছতা কেন্দ্র  খোলা হয়েছে।
iv. সাইবার হুমকি এবং সিইআরটি-ইন-এর পদক্ষেপ বিষয়ে সতর্কতা এবং পরামর্শ জারি।
v. মুখ্য তথ্য নিরাপত্তা আধিকারিকদের তাঁদের গুরুত্বপূর্ণ ভূমিকা এবং দায়িত্ব সম্পর্কে নীতি-নির্দেশিকা জারি।
vi. নিয়মিতভাবে সরকারি ওয়েবসাইট এবং অ্যাপ্সগুলির নিরীক্ষার সংস্থান।
vii. তথ্য সুরক্ষা রূপায়ণে নিরাপত্তা নিরীক্ষা সংস্থাগুলির তালিকাভুক্তিকরণ।
viii. সাইবার হামলা এবং সাইবার সন্ত্রাসের মোকাবিলায় বিপর্যয় ব্যবস্থাপনা ও পরিকল্পনা তৈরি।
ix. নিয়মিতভাবে সাইবার নিরাপত্তার মহড়া ও অনুশীলন এবং সরকারি সংস্থাগুলির প্রস্তুতি খতিয়ে দেখা।
x. নেটওয়ার্ক বা সিস্টেম অ্যাডমিনিস্ট্রেটর এবং মুখ্য তথ্য নিরাপত্তা আধিকারিকদের জন্য নিয়মিত প্রশিক্ষণের বন্দোবস্ত।
রাজ্যসভায় এক প্রশ্নের লিখিত জবাবে একথা জানিয়েছেন স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/AP/DM
(Visitor Counter : 4487
স্বাস্থ্যওপরিবারকল্যাণমন্ত্রক
আয়ুষ্মান ভারত – প্রধানমন্ত্রী জন-আরোগ্য যোজনায় সামিল হওয়ার আহ্বান জানিয়ে কেন্দ্রীয় স্বাস্থ্য মন্ত্রী পশ্চিমবঙ্গ সহ দিল্লি, ওড়িশা ও তেলেঙ্গানার মুখ্যমন্ত্রীদের চিঠি দিলেন
কেন্দ্রীয় স্বাস্থ্য মন্ত্রকের দায়িত্ব গ্রহণের অব্যবহিত পরই বিভাগীয় মন্ত্রী ডঃ হর্ষ বর্ধন আয়ুষ্মান ভারত – প্রধানমন্ত্রী জন-আরোগ্য যোজনায় সামিল হওয়ার আহ্বান জানিয়ে পশ্চিমবঙ্গ সহ দিল্লি, ওড়িশা ও তেলেঙ্গানার মুখ্যমন্ত্রীদের চিঠি পাঠিয়েছেন। চিঠি দিয়ে অনুরোধ জানানোর পাশাপাশি ডঃ হর্ষ বর্ধন ব্যক্তিগতভাবে দিল্লির মুখ্যমন্ত্রী শ্রী অরবিন্দ কেজরিওয়াল, ওড়িশার মুখ্যমন্ত্রী শ্রী নবীন পট্টনায়েক, পশ্চিমবঙ্গের শ্রীমতী মমতা বন্দ্যোপাধ্যায় এবং তেলেঙ্গানার মুখ্যমন্ত্রী শ্রী কে চন্দ্রশেখর রাও-এর সঙ্গে কথা বলেছেন।
তিনটি রাজ্য ও একটি কেন্দ্রশাসিত অঞ্চল আয়ুষ্মান ভারত – প্রধানমন্ত্রী জন-আরোগ্য যোজনা রূপায়ণে এখনও সামিল না হওয়া প্রসঙ্গে ডঃ হর্ষ বর্ধন বলেন, দেশের বঞ্চিত ও পিছিয়ে পড়া মানুষের কাছে আয়ুষ্মান ভারত কর্মসূচির মতো সুচিন্তিত উদ্যোগের সুফল পৌঁছে দেওয়া অত্যন্ত গুরুত্বপূর্ণ। তিনি বলেন, এই প্রকল্পের সুযোগ-সুবিধা যাতে যোগ্য প্রতিটি মানুষের কাছে পৌঁছে দেওয়া যায়, তার জন্য তিনি বাকি রাজ্য ও কেন্দ্রশাসিত অঞ্চলগুলিকে বোঝানোর প্রচেষ্টা চালাবেন।
চিঠিতে কেন্দ্রীয় স্বাস্থ্যমন্ত্রী লিখেছেন, স্বচ্ছ ও সুষ্ঠু প্রক্রিয়ার দরুণ এবং বিপুল সংখ্যক মানুষের কাছে সহজে পৌঁছে দেওয়ার দিক থেকে এই কর্মসূচি ৩২টি রাজ্য ও কেন্দ্রশাসিত অঞ্চল গ্রহণ করেছে। এর ফলে, কোটি কোটি মানুষ আর্থিক দিক থেকে সুরক্ষা পাচ্ছেন। বাকি তিনটি রাজ্য ও একটি কেন্দ্রশাসিত অঞ্চলকে এই প্রকল্পের সামিল হওয়ার আবেদন জানিয়ে ডঃ হর্ষ বর্ধন জোর দিয়ে বলেন, এর ফলে না কেবল রাজ্যগুলি উপকৃত হবে, বরং এই কর্মসূচি রূপায়ণে কোন অতিরিক্ত খরচ হবে না। স্বাভাবিকভাবে দরিদ্র মানুষের কাছে স্বাস্থ্য পরিষেবার সুবিধা পৌঁছে যাবে। একইসঙ্গে, সকলের জন্য সমান স্বাস্থ্য পরিষেবা সুনিশ্চিত হবে।
রাজ্যগুলি তাদের নিজস্ব কর্মসূচির সঙ্গে আয়ুষ্মান ভারতকে অন্তর্ভুক্ত করার ক্ষেত্রে কেন্দ্রের পক্ষ থেকে সবরকম সহায়তা ও সহযোগিতা পাবে বলেও ডঃ হর্ষ বর্ধন আশ্বাস দেন।
(Visitor Counter : 108
রেলমন্ত্রক
২০ হাজার মেট্রিক টন তরল মেডিকেল অক্সিজেন সরবরাহ করে অক্সিজেন এক্সপ্রেস মাইল ফলক অতিক্রম করল
৩০৫ টি অক্সিজেন এক্সপ্রেস জাতির উদ্দেশ্যে অক্সিজেন সরবরাহ করেছে
অক্সিজেন এক্সপ্রেস ১২৩৭ টি ট্যাংকার মারফত ১৫টি রাজ্যে অক্সিজেন সরবরাহ করেছে
নতুন দিল্লি, ২৯ মে, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এ পর্যন্ত ভারতীয় রেল ১২৩৭টি ট্যাংকার মারফত মোট ২০৭৭০ মেট্রিক টন তরল মেডিকেল অক্সিজেন সরবরাহ করেছে।
মোট ৩০৫টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ২৬ টি ট্যাংকার মারফত ৬ টি অক্সিজেন এক্সপ্রেস যাতে ৪২০ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
আসাম তাদের তৃতীয় অক্সিজেন এক্সপ্রেসের মাধ্যমে ৪ টি ট্যাংকারে আজ ৮০ মেট্রিক টন অক্সিজেন গ্রহণ করেছে।
দক্ষিণের রাজ্যগুলির মধ্যে অন্ধপ্রদেশ, তামিলনাড়ু, কর্ণাটক এবং তেলেঙ্গানায় এযাবত ১৬০০ মেট্রিক টন অক্সিজেনের মাত্রা অতিক্রম করেছে।
গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে।
CG/ SB
(Visitor Counter : 161
প্রধানমন্ত্রীরদপ্তর
পুলওয়ামায় নিহত শহীদদের প্রতি প্রধানমন্ত্রীর শ্রদ্ধাজ্ঞাপন
নয়াদিল্লি, ১৪ ফেব্রুয়ারি, ২০২০
পুলওয়ামায় গত বছরের নৃশংস আক্রমণে যে সাহসী জওয়ানরা শহীদ হয়েছিলেন, প্রধানমন্ত্রী শ্রী নরেন্দ্র মোদী তাঁদের শ্রদ্ধা নিয়েছেন।
এক ট্যুইট বার্তায় তিনি বলেন, এই শহীদরা “ছিলেন ব্যতিক্রমী যাঁরা আমাদের দেশকে রক্ষার করার জন্য তাঁদের জীবন উৎসর্গ করেছেন। ভারত তাঁদের আত্মত্যাগ কোনদিন ভুলবে না।”
SSS/CB/DM
(Visitor Counter : 74
তথ্যওসম্প্রচারমন্ত্রক
ভারত গল্পকথকের দেশ; ভারতীয় চলচ্চিত্র নির্মাতাদের ব্যক্তিগত কাহিনী তুলে ধরার ওপর গুরুত্ব দিতে হবে : জন বেইলি
নয়াদিল্লি, ২৮ মে, ২০১৯
চলচ্চিত্র ক্ষেত্রে সহযোগিতার সম্ভাবনা খুঁজে বের করার লক্ষ্যে কেন্দ্রীয় তথ্য ও সম্প্রচার মন্ত্রক আজ নতুন দিল্লির সিরিফোর্টে অ্যাকাডেমি অফ মোশন পিকচার আর্টস্ অ্যান্ড সায়েন্সেস – এর সভাপতি মিঃ জন বেইলির সঙ্গে এক বিশেষ মতবিনিময় সভার আয়োজন করে।
এই মতবিনিময় সভার পর মিঃ বেইলি সংবাদ মাধ্যমের মুখোমুখী হন। সংবাদ মাধ্যমের প্রতিনিধিদের সঙ্গে আলাপচারিতায় তিনি অ্যাকাডেমি অফ মোশন পিকচার আর্টস্ অ্যান্ড সায়েন্সেস প্রতিষ্ঠানে ভারতীয়দের সদস্য পদ বাড়ানোর প্রয়োজনীয়তারা ওপর গুরুত্ব দেন। এই প্রতিষ্ঠানে সদস্যপদ দ্বিগুণ করার ক্ষেত্রে যে উদ্যোগ গ্রহণ করা হয়েছে, সেকথা উল্লেখ করে মিঃ বেইলি বলেন, ভারত প্রকৃত অর্থেই বিপুল সুযোগ-সুবিধা, বিবিধ চ্যালেঞ্জ ও বৈচিত্র্যময় ক্ষমতা প্রতিফলিত করে। এই মতবিনিময় সভায় তরুণ চিত্র পরিচালক সহ বিভিন্ন গণমাধ্যম শিক্ষা প্রতিষ্ঠানের ছাত্রছাত্রীরা মিঃ বেইলির সঙ্গে সরাসরি আলাপ-আলোচনা সুযোগ পান। আলাপ-আলোচনায় সর্বাধুনিক চলচ্চিত্র প্রযুক্তি সম্পর্কে অবগত করার পাশাপাশি, সংশ্লিষ্ট সকলেই বিশ্ব মানের চলচ্চিত্র সম্পর্কিত বিষয়বস্তু রচনার ব্যাপারে বোঝাপড়া গড়ে তুলতেও সাহায্য করে। মিঃ বেইলি তাঁর কাজে মহিলা সিনেমাটোগ্রাফারদের প্রভাবের কথাও বিশেষভাবে উল্লেখ করেন। ভারতকে গল্পকথকের দেশ হিসাবে উল্লেখ করে তিনি দেশীয় চলচ্চিত্র নির্মাতাদের আরও বেশি সংখ্যায় ব্যক্তিগত কাহিনী চলচ্চিত্রের মাধ্যমে ফুটিয়ে তোলার আহ্বান জানান। অ্যাকাডেমি অফ মোশন পিকচার আর্টস্ অ্যান্ড সায়েন্সেস – এর সঙ্গে সহযোগিতাকে আরও নিবিড় করার লক্ষ্যে ভারতের তরফে যে উৎসাহ ও আগ্রহ প্রকাশ করা হয়েছে, মিঃ বেইলি তার ভুয়সী প্রশংসা করেন।
তথ্য ও সম্প্রচার সচিব শ্রী অমিত খারে চলচ্চিত্র ক্ষেত্রে দেশ জুড়ে মেধা প্রাচুর্যের প্রসঙ্গ উল্লেখ করে বলেন, আঞ্চলিক ভাষাগুলিতেও বিপুল সংখ্যায় সিনেমা তৈরি হচ্ছে। তিনি আশা প্রকাশ করেন যে, অ্যাকাডেমি অফ মোশন পিকচার আর্টস্ অ্যান্ড সায়েন্সেস এবং মিঃ বেইলির সঙ্গে সহযোগিতার ফলে সারা বিশ্ব জুড়ে ভারতীয় চলচ্চিত্র নির্মাতাদের আরও বেশি প্রচার ও প্রসার ঘটবে।
SSS/BD/SB
(Visitor Counter : 137
প্রধানমন্ত্রীরদপ্তর
নৌ-দিবসে প্রধানমন্ত্রীর শুভেচ্ছা
নয়াদিল্লি, ০৪ ডিসেম্বর, ২০১৮
প্রধানমন্ত্রী শ্রী নরেন্দ্র মোদী নৌ-দিবসে ভারতীয় নৌবাহিনীর কর্মীদের ও তাদের পরিবার পরিজনকে শুভেচ্ছা জানিয়েছেন।
প্রধানমন্ত্রী এক বার্তায় বলেছেন, ‘ভারতীয় নৌ-বাহিনীর বীর জওয়ান ও তাঁদের পরিবারকে নৌ দিবসের শুভেচ্ছা। দেশ রক্ষায় নৌ-বাহিনীর কাজে তাঁদের প্রতি সারা দেশ কৃতজ্ঞ। বিপর্যয় মোকাবিলায় নৌ-বাহিনীর ভূমিকা অত্যন্ত প্রশংসনীয়।’
SC/PM/NS
(Visitor Counter : 76
উপ-রাষ্ট্রপতিরসচিবালয়
নারী ও যুব সমাজের ক্ষমতায়নের মধ্য দিয়ে ‘স্বরাজ্য’কে ‘সুরাজ্য’-এ রূপান্তরিত করার আহ্বান জানালেন উপ-রাষ্ট্রপতি
নয়াদিল্লি, ৯ জুলাই, ২০১৮
দরিদ্র সাধারণ মানুষ ও যুব সমাজের ক্ষমতায়ন প্রচেষ্টার পাশাপাশি নারী ক্ষমতায়নের মধ্য দিয়ে ‘স্বরাজ্য’কে ‘সুরাজ্য’-এ রূপান্তরিত করা প্রয়োজন। কারণ, স্বাধীনতা লাভের ৭০ বছর পরে দেশ এখন অন্তর্ভুক্তিমূলক উন্নয়নের লক্ষ্যে কাজ করে চলেছে। দারিদ্র্য, নিরক্ষরতা এবং শহর ও গ্রামের ভেদাভেদ বা বৈষম্যের মতো বহু চ্যালেঞ্জেরও আমাদের মোকাবিলা করতে হবে।
চেন্নাইয়ে চেন্নাই আন্তর্জাতিক কেন্দ্রের দ্বিতীয় বার্ষিকী উদযাপনের এক সমাবেশে শনিবার  একথা বলেন উপ-রাষ্ট্রপতি শ্রী এম ভেঙ্কাইয়া নাইডু। তাঁর মতে, ‘স্বরাজ্য থেকে সুরাজ্য’-এ উত্তরণের আরেকটি উপায় হল দেশের কৃষি ব্যবস্থার ধারাবাহিকতাকে সম্ভাব্য সকল রকম উপায়ে নিরন্তর রাখা।
উপ-রাষ্ট্রপতি বলেন, উন্নয়নশীল থেকে একটি উন্নত দেশ হিসাবে ভারতের রূপান্তর প্রচেষ্টা সত্ত্বেও আমাদের সামনে একটি বড় চ্যালেঞ্জ হল গ্রাম ও শহরের মধ্যে বিভেদ বা পার্থক্য। তা দূর করা সম্ভব না হলে দেশের অগ্রগতি ব্যাহত হতে পারে বলে তিনি মনে করেন।
সরকারের বেশ কিছু নীতিতে গ্রামকে অগ্রাধিকার দেওয়ার কথা বলেন শ্রী ভেঙ্কাইয়া নাইডু। এর ফলে, উন্নয়নের সুফল দেশের সর্বস্তরের নাগরিকের কাছে পৌঁছে দেওয়া সম্ভব হবে। গ্রাম থেকে শহরে চলে আসার প্রবণতা বন্ধ করতে গ্রাম-ভারতে নতুন নতুন সুযোগ সৃষ্টির কথাও বলেন তিনি। মূলতঃ কর্মসংস্থানের অভাব ও অপ্রতুলতা, চিকিৎসার অমিল এবং শিক্ষার সুযোগ না থাকার কারণেই মানুষ গ্রাম ছেড়ে শহরে চলে আসতে বাধ্য হন। এছাড়াও, পানীয় জল ও স্বাস্থ্য ব্যবস্থার অপর্যাপ্ততা এবং যখন তখন বিদ্যুৎ চলে যাওয়ার মতো সমস্যায় ভুগতে হয় গ্রামবাসীদের।
দেশের কৃষি পরিস্থিতির কথা উল্লেখ করে উপ-রাষ্ট্রপতি বলেন যে অনেক ক্ষেত্রেই কৃষি অলাভজনক হওয়ায় এবং শহরাঞ্চলে শিক্ষার উন্নততর সুযোগ-সুবিধার কারণে গ্রামের যুবকরা গ্রাম ছেড়ে বেড়িয়ে আসতে বাধ্য হন। এই সমস্যার মোকাবিলায় প্রয়োজন কৃষি উৎপাদনের বৈচিত্র্যকরণ, খাদ্য প্রক্রিয়াকরণের মাধ্যমে কৃষিপণ্যের মূল্য সংযোজন এবং উন্নততর পরিকাঠামো তথা উন্নত বিপণন ব্যবস্থা গড়ে তোলা। কৃষকদের উদ্বেগ ও আশঙ্কা দূর করতে বিভিন্ন উপায় বা কৌশল খুঁজে বের করার ওপর জোর দেন উপ-রাষ্ট্রপতি। তিনি বলেন, এ বিষয়ে সরকার যথাসাধ্য চেষ্টা করে চলেছে। কৃষিপণ্যের ন্যূনতম সহায়ক মূল্য বৃদ্ধির সিদ্ধান্তকে আমরা স্বাগত জানিয়েছি। কিন্তু কৃষি প্রচেষ্টাকে নিরন্তর করে তুলতে এখনও প্রয়োজন অনেক কিছু করার। কৃষি ঋণ প্রত্যাহার কখনই একটি স্থায়ী সমাধানসূত্র হতে পারে না।
গ্রাম ও শহরের মধ্যে যে বিভেদ বা বৈষম্য রয়েছে তা দূর করতে গ্রামাঞ্চলে ডিজিটাল সংযোগ ও যোগাযোগের প্রসার, বিদ্যুতের গ্রিডের সঙ্গে গ্রামগুলিকে যুক্ত করা, উন্নতমানের বিদ্যুতের যোগান এবং পানীয় জলের সুব্যবস্থা সম্ভব করে তোলার প্রস্তাব ও পরামর্শ দেন উপ-রাষ্ট্রপতি।
CG/SKD/DM/…
(Visitor Counter : 52
কেন্দ্রীয়মন্ত্রিসভা
স্বাস্থ্য ও ওষুধের বিষয়ে সহযোগিতার জন্য ভারত ও ইজরায়েলের মধ্যে সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে স্বাস্থ্য ও ওষুধের বিষয়ে সহযোগিতার জন্য ভারত ও ইজরায়েলের মধ্যে সমঝোতাপত্র স্বাক্ষরকে অনুমোদন দিয়েছে।
এর ফলে, যেসব ক্ষেত্রে সহযোগিতা গড়ে উঠবে, সেগুলি হল –
১) চিকিৎসক সহ স্বাস্থ্য কর্মীদের মধ্যে প্রশিক্ষণ ও আদান-প্রদান কর্মসূচী
২) মানবসম্পদ উন্নয়নে এবং স্বাস্থ্য পরিকাঠামো গঠনে সহায়তা
৩) ওষুধ উৎপাদন, চিকিৎসা সংক্রান্ত সরঞ্জাম ও প্রসাধনী দ্রব্যের নিয়মাবলীর জন্য তথ্যের আদান-প্রদান
৪) জলবায়ুর কারণে নাগরিকদের স্বাস্থ্যের বিষয়ে নানা ধরনের ঝুঁকি মূল্যায়নে মতামত আদান-প্রদান এবং এক্ষেত্রে জনস্বাস্থ্যের বিষয়ে পরিবেশকে মানিয়ে চলার তথ্য বিনিময়
৫) জলবায়ুর সঙ্গে সাযুজ্য রেখে ফলে প্রয়োজনীয় পরিবেশ অনুসারে পরিকাঠামো নির্মাণ এবং পরিবেশ-বান্ধব স্বাস্থ্য পরিষেবা গড়ে তোলার বিষয়ে বিশেষজ্ঞদের মধ্যে অভিজ্ঞা ভাগ করে নেওয়া।
৬) প্রাসঙ্গিক বিভিন্ন ক্ষেত্রে পারস্পরিক স্বার্থ সংশ্লিষ্ট গবেষণায় উৎসাহদান
৭) পারস্পরিক আলোচনার মধ্য দিয়ে অন্যান্য ক্ষেত্রে সহযোগিতা
উভয় দেশের প্রতিনিধিরা গোল টেবিল বৈঠক, সম্মেলন এবং কর্মশালা আয়োজনের মধ্য দিয়ে সহযোগিতা বৃদ্ধি ও তথ্যের আদান-প্রদান করবেন।
CG/CB/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭২ কোটি ৭৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ৪৯ লক্ষেরও বেশি টিকার ডোজ রয়েছে এবং আরও ১ কোটি ৬০ লক্ষের বেশি ডোজ সরবরাহ করা হবে
নয়াদিল্লি, ১৪ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭২ কোটি ৭৭ লক্ষ ৯৮ হাজার ৩২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৪৯ লক্ষ ৩ হাজার ২৫টি ডোজ হাতে রয়েছে। এছাড়াও, আরও ১ কোটি ৬০ লক্ষ ৭৫ হাজার ডোজ শীঘ্রই সরবরাহ করা হবে।
CG/BD/DM/
(Visitor Counter : 126
যুবওক্রীড়াবিষয়কমন্ত্রক
‘মেরি মাটি মেরা দেশ’ কর্মসূচির দ্বিতীয় পর্বে অমৃত কলস যাত্রায় যোগ দিলেন পশ্চিমবঙ্গের প্রায় ২ লক্ষ পরিবার
কলকাতা, ২০ সেপ্টেম্বর ২০২৩
মন কি বাত-এর ১০৩ তম পর্বে প্রধানমন্ত্রীর ঘোষণা অনুযায়ী স্বাধীনতার ৭৫ বছর উপলক্ষে ‘মেরি মাটি মেরা দেশ’ কর্মসূচির অঙ্গ হিসেবে নতুন দিল্লিতে ১ সেপ্টেম্বর ২০২৩-এ অমৃত কলস যাত্রার সূচনা করেন কেন্দ্রীয় স্বরাষ্ট্র এবং সমবায় মন্ত্রী শ্রী অমিত শাহ। ‘মেরি মাটি মেরা দেশ’ কর্মসূচির লক্ষ্য প্রতিটি পরিবার এবং নাগরিককে উন্নত ভারত গড়ে তোলার উদ্যোগে যুক্ত করা। পয়লা সেপ্টেম্বর থেকে ৩০ সেপ্টেম্বর পর্যন্ত ভারতের শহর ও গ্রামাঞ্চলের বিভিন্ন এলাকায় মোট ৭ হাজার ৫ শো পাত্রে মাটি সংগ্রহ করা হচ্ছে। এই কর্মসূচি ব্লকস্তরে আয়োজিত হবে অক্টোবরের ১ থেকে ১৩ তারিখ পর্যন্ত। রাজ্যস্তরে এর আয়োজন হবে অক্টোবরের ২২ থেকে ২৭ তারিখ পর্যন্ত। প্রধানমন্ত্রী শ্রী নরেন্দ্র মোদী এইসব অমৃত কলসে নিয়ে যাওয়া মাটি রাখবেন অমৃত বাটিকায়- যা হবে ভারতের সাহসী বীর স্বাধীনতা সংগ্রামীদের দের প্রতি শ্রদ্ধার্ঘ্য।
পশ্চিমবঙ্গেও অমৃত কলস যাত্রা ঘিরে উদ্দীপনার সঞ্চার হয়েছে। ১৪ সেপ্টেম্বর কলকাতার অরবিন্দ ভবন থেকে মাটি সংগ্রহ করেন কেন্দ্রীয় শিক্ষা এবং দক্ষতা বিকাশ মন্ত্রী শ্রী ধর্মেন্দ্র প্রধান। অরবিন্দ ঘোষের প্রতি শ্রদ্ধা জানান তিনি ঐ অনুষ্ঠানে।
নেহরু যুবকেন্দ্র সংগঠন পশ্চিমবঙ্গ এবং আন্দামান শাখার আয়োজনেও ‘মেরি মাটি মেরা দেশ’ কর্মসূচি আয়োজিত হচ্ছে মহা সমারোহে। পশ্চিমবঙ্গ এবং আন্দামান ও নিকোবর দ্বীপপুঞ্জের বিভিন্ন গ্রাম ও শহরে অমৃত কলস যাত্রার উদ্যোগ নেওয়া হয়েছে। এখনও পর্যন্ত প্রায় ১১ হাজার গ্রামের প্রায় ২ লক্ষ পরিবার এতে সামিল হয়েছেন। এই কর্মসূচি চলবে ৩০ সেপ্টেম্বর ২০২৩ পর্যন্ত।
এছাড়াও, ‘মেরি মাটি মেরা দেশ’ কর্মসূচির অঙ্গ হিসেবে পশ্চিমবঙ্গ এবং আন্দামান নিকোবর দ্বীপপুঞ্জে নেহরু যুব কেন্দ্র সংগঠন ১৮ সেপ্টেম্বর মহাত্মা গান্ধী এবং লালবাহাদুর শাস্ত্রীর প্রতি শ্রদ্ধা জানাতে রাজ্য স্তরের বক্তৃতা প্রতিযোগিতার আয়োজন করে। ১৮ জন যুবক-যুবতী ‘লালবাহাদুর শাস্ত্রী-তাঁর জীবন ও অমৃতকালে তাঁর যোগ্য উত্তরসূরী’ বিষয়ে বক্তব্য রাখেন। ফল ঘোষণা হয় ২০ সেপ্টেম্বর। প্রথম হয়েছেন দার্জিলিং জেলার প্রতীক গুরুং। তিনি ২ অক্টোবর সংসদের অনুষ্ঠানে অংশগ্রহণের সুযোগ পাবেন।
SSS/AC/CS
(Visitor Counter : 64
যুবওক্রীড়াবিষয়কমন্ত্রক
মীরাবাই চানু আজ মহিলাদের ৪৯ কেজি ভারোত্তোলন বিভাগে রৌপ্যপদক জিতে টোকিও অলিম্পিকে ভারতকে প্রথম পদক এনে দিয়েছেন
নতুন দিল্লি,২৪ জুলাই, ২০২১
মীরাবাই চানু আজ মহিলাদের ৪৯ কেজি ভারোত্তোলন বিভাগে রৌপ্যপদক জিতে টোকিও অলিম্পিকে ভারতকে প্রথম পদক এনে দিয়েছেন।২৬ বছর বয়সী মণিপুরের এই মহিলা ২০১৮ সালে চোট পান।এর পর সুস্থ হয়ে পুনরায় তিনি খেলার জগতে ফিরে আসেন এবং দেশের নাম উজ্জ্বল করেছেন। তাঁর এই পদক জয়ের পর অভিনন্দন জানিয়েছেন প্রধানমন্ত্রী শ্রী নরেন্দ্র মোদী, ক্রীড়া মন্ত্রী শ্রী অনুরাগ ঠাকুর।এই কৃতিত্বের জন্য দেশের বিভিন্ন প্রান্ত থেকে শুভেচ্ছা বার্তা এসেছে।
এক ট্যুইট বার্তায় প্রাধান মন্ত্রী বলেছেন,"@ টোকিও ২০২০তে এর চেয়ে ভালো সুখকর সূচনা আর কি হতে পারে! ভারত @ মিরাবাই_চানুর অসাধারণ ক্রীড়াকৌশল প্রদর্শনের জন্য গর্বিত। ভারোত্তোলনে রৌপ্য পদক জয়ের জন্য তাকে অভিনন্দন। তার সাফল্য প্রত্যেক ভারতীয়কে অনুপ্রাণিত করবে। # চিয়ার ফর ইন্ডিয়া # টোকিও ২০২০"
মীরাবাই চানুকে অভিনন্দন জানিয়ে ক্রীড়া মন্ত্রী অনুরাগ ঠাকুর বলেছেন, “১৩৫ কোটি ভারতীয়র মুখে হাসি ফোটানোর জন্য প্রধানমন্ত্রী মোদী এবং দেশবাসীর পক্ষ থেকে আপনাকে ধন্যবাদ এবং অভিনন্দন জানাই। প্রথম দিন, প্রথম পদক; আপনি দেশকে গর্বিত করেছেন। "
ইম্ফলের এসএআই সেন্টারে মীরা প্রশিক্ষণ শুরু করেছিলেন। গত পাঁচ বছরে মোট পাঁচ সপ্তাহের জন্য মণিপুরে বাড়িতে থাকতে পেরেছেন মীরাবাই চানু। এই সময়কালে, তিনি পাতিয়ালার নেতাজি সুভাষ জাতীয় ক্রীড়া প্রতিষ্ঠানে প্রশিক্ষণ নিয়েছিলেন। এছাড়াও, তিনি ২০১৮ সালে আঘাতের জেরে চিকিৎসার জন্য শুধুমাত্র মুম্বাই ভ্রমণ করেছিলেন। ২০১৭সালে, টার্গেট অলিম্পিক পোডিয়াম স্কিমে তাকে অন্তর্ভুক্ত করা হয়।
এই প্রকল্পের সাহায্যে তিনি মার্কিন যুক্তরাষ্ট্রের সেন্ট লুইতে যাত্রা করেন, যেখানে তাঁর পরিচিত ফিজিক্যাল থেরাপিস্ট, স্ট্রেন্থ ও কন্ডিশনার কোচ ডঃ অ্যারন হর্শিগ'এর তত্ত্বাবধানে প্রশিক্ষণ নেন । তিনি ২০২১ সালের এপ্রিল মাসে তাশখন্দে এশিয়ান ভারোত্তোলন চ্যাম্পিয়নশিপে নতুন রেকর্ড গড়েন।
CG/SS
(Visitor Counter : 176